यहां काम कर चुके हैं वॉलेंटियर्स
मुश्किल घड़ी में तत्काल हाजिर होंगे मददगार
राजधानी समेत प्रदेश के किसी भी जिले में कोई आपदा आई तो उससे निपटने के लिए 55 हजार वॉलेंटियर्स तैयार हो गए हैं। भोपाल में इनकी संख्या साढ़े छह हजार है। अब यदि आपदा आई तो ये फर्स्ट रिस्पॉन्डर बनेंगे। इसके लिए स्टेट डिजास्टर रिस्पांस फोर्स (एसडीआरएफ) ने 55 हजार लोगों को ट्रेनिंग दी है। साथ ही उन्हें जियो टैग से जोड़ा गया है, ताकि एक साथ सभी वॉलेंटियर्स को कोई संदेश पहुंचाया जा सके।
इन लोगों को सिविल डिफेंस वॉलेंटियर्स के नाम से जाना जाएगा। वर्ष 2009 में सिविल डिफेंस एक्ट-1969 में संशोधन कर इन वॉलेंटियर्स को नई जिम्मेदारी सौंपी गई। तब तक इनका इस्तेमाल केवल हवाई हमलों में घायल हुए लोगों की मदद के लिए किया जाता रहा। प्रदेश में केवल भोपाल, इंदौर, जबलपुर, ग्वालियर और कटनी को ही सिविल डिफेंस जिले बनाया गया था। जुलाई 2015 में राज्य शासन ने प्रदेश के सभी जिलों को इसमें शामिल कर लिया है। इसके बाद से ही आम लोगों को वॉलेंटियर्स के रूप में जोड़ने का सिलसिला शुरू हुआ।
स्पेशल डीजी होमगार्ड मैथिलीशरण गुप्त के मुताबिक जल्द ही वॉलेंटियर्स के रूप में दो लाख लोगों को जोड़ लिया जाएगा। इससे आपदा से निपटा जा सकेगा
टीमें बनेंगी, 1079 नंबर स्वीकृत
फिलहाल एसडीआरएफ ने केवल कम्यूनिटी सिविल डिफेंस वॉलेंटियर्स की टीम तैयार की है। इसके लिए अलग-अलग योग्यताओं के लोगों की चार टीमें तैयार करना बाकी है। पुलिस मुख्यालय के पास इमरजेंसी ऑपरेशन सेंटर (ईओसी) तैयार किया गया है। यहां आपदा की सूचना देने के लिए टोल फ्री नंबर 1079 स्वीकृत हुआ है। ़आपदा की सूचना इस नंबर पर फोन कर दी जा सकती है।
सबसे पहले मौके पर पहुंचना होगा
सिविल डिफेंस वॉलेंटियर्स के लिए केवल उन्हीं लोगों को जोड़ा गया है जो प्रत्यक्ष रूप से सामाजिक कार्यों से जुड़े हैं। एसडीआरएफ की टीमें उनके घर पहुंची और तैयार किया। जिन लोगों ने सहमति दी, उन्हें बाद में बाकायदा आपदा प्रबंधन की ट्रेनिंग दी गई। इन टीमों को किसी भी आपदा के वक्त सबसे पहले मौके पर पहुंचना होगा।
हरदा में हुए रेल हादसे के दौरान। उज्जैन में आई बाढ़ में किया बचाव कार्य। इंदौर शहर में पानी भराव के वक्त किया काम। एक साथ पड़े मुहर्रम और दुर्गा प्रतिमा विसर्जन के दौरान भी इन्हीं वॉलेंटियर्स ने पुलिस के साथ मोर्चा संभाला।
हरदा रेल हादसे के दौरान इन्हीं ने बचाई थी कई लोगों की जान। (फाइल फोटो)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva